b"\n_START_ARTICLE_\nTekvondo\n_START_PARAGRAPH_\nTekvondo (kor. \xed\x83\x9c\xea\xb6\x8c\xeb\x8f\x84 'koj\xc5\xb3 ir rank\xc5\xb3 sm\xc5\xabgi\xc5\xb3 kelias', i\xc5\xa1 Tae 'ranka' + Kwon 'koja' + Do 'b\xc5\xabdas; kelias; metodika') \xe2\x88\x92 kor\xc4\x97jie\xc4\x8di\xc5\xb3 kovos menas, paremtas daugiausiai spyriais.\n_START_SECTION_\nIstorija\n_START_PARAGRAPH_\nSenov\xc4\x97je Silla dinastijoje (668\xe2\x80\x93935\xc2\xa0m.), kin\xc5\xb3 Chuan fa technikos buvo naudojamos apmokant Kor\xc4\x97jos karius. \xc5\xa0ios technikos i\xc5\xa1sivyst\xc4\x97 \xc4\xaf Subak (tu\xc5\xa1\xc4\x8dios rankos technik\xc4\x85), kuri buvo i\xc5\xa1pl\xc4\x97tota valdant Koryo dinastijai (935\xe2\x80\x931392\xc2\xa0m.). Joseon dinastijos (1393\xe2\x80\x931910) valdymo prad\xc5\xbeioje Subak buvo padalintas \xc4\xaf Taekyon (sm\xc5\xabgiavimo men\xc4\x85) ir Yusul (imtyni\xc5\xb3 men\xc4\x85). Laikui b\xc4\x97gant Yusul populiarumas vis ma\xc5\xbe\xc4\x97jo, ir ilgainiui i\xc5\xa1liko tik Taekyon dalis._NEWLINE_Nors kovos menai turi gilias \xc5\xa1aknis Kor\xc4\x97joje, taekvondo pavadintas ir susistemintas palyginus neseniai, o olimpin\xc4\x97s sparingo taisykl\xc4\x97s yra atnaujinamos net ir \xc5\xa1iomis dienomis._NEWLINE_V\xc4\x97lyvajame XVIII am\xc5\xbeiuje, karalius Chongjo \xc4\xafsak\xc4\x97 sukurti rinkin\xc4\xaf Muye Dobo Tongji, oficial\xc5\xb3 kovos men\xc5\xb3 ra\xc5\xa1t\xc4\x85, kuris \xc4\xafvardijo dauguma disciplin\xc5\xb3, \xc4\xaftraukiant ir Kwonbup (Kin\xc5\xb3 Chuan Fa forma, i\xc5\xa1 kurios kilo Subak). Taekyon i\xc5\xa1liko Chosun dinastijos valdymo laikotarpio pabaigoje per slaptus kilming\xc5\xb3 Kor\xc4\x97jos \xc5\xa1eim\xc5\xb3 ir kai kuri\xc5\xb3 gatves gauj\xc5\xb3 u\xc5\xbesi\xc4\x97mimus._NEWLINE_Per Kor\xc4\x97jos japon\xc5\xb3 okupacij\xc4\x85 (1910\xe2\x80\x931945), dauguma kor\xc4\x97jie\xc4\x8di\xc5\xb3 susipa\xc5\xbeino su japon\xc5\xb3 kovos menais, tokiais kaip karate. Karate buvo \xc4\xafsisavinta ir sumai\xc5\xa1yta su labiau tradiciniais Kor\xc4\x97jos kovos menais, tokiais kaip Taekyon._NEWLINE_1945\xc2\xa0m. i\xc5\xa1laisvinus Kor\xc4\x97j\xc4\x85 susiformavo \xc4\xafvairios kovos men\xc5\xb3 mokyklos, \xc4\xafskaitant ir Chongdokwan, Yonmukwan, Changmukwan, Odokwan, ir Mudokkwan. Generolas Choi Hong Hi, laikomas modernaus tekvondo t\xc4\x97vu, mok\xc4\x97 karate ir Taekyon savo karius._NEWLINE_1955\xc2\xa0m. \xc5\xa1ie menai, tuo metu vadinti skirtingais vardais skirtingose mokyklose, Piet\xc5\xb3 Kor\xc4\x97jos prezidento Syngman Rhee \xc4\xafsakymu tur\xc4\x97jo b\xc5\xabti sujungti. Vald\xc5\xbeia pri\xc4\x97m\xc4\x97 Choi pasi\xc5\xablyt\xc4\x85 pavadinim\xc4\x85 \xe2\x80\x9eTaekwondo\xe2\x80\x9c. Tekvondo ap\xc4\x97m\xc4\x97 labiau \xc4\xafprastus Kor\xc4\x97jos kovos menus, \xc4\xafskaitant ir sud\xc4\x97tingus Taekyon spyrius._NEWLINE_1959\xc2\xa0m. buvo \xc4\xafkurta Kor\xc4\x97jos tekvondo asociacija (KTA), o generolas Choi tapo jos prezidentu. \xc5\xa0ie metai taip pat \xc5\xbeinomi kaip pirmojo tarptautinio tekvondo turo metai, jame dalyvavo generolas Choi ir 19 juod\xc5\xb3j\xc5\xb3 dir\xc5\xbe\xc5\xb3._NEWLINE_1960\xc2\xa0m. Jhoon Rhee mok\xc4\x97 to, k\xc4\x85 jis vadino Kor\xc4\x97jos karat\xc4\x97 (arba Tangsudo), Jungtin\xc4\x97se Valstijose. Po generolo Choi apsilankymo Rhee pakeit\xc4\x97 savo meno pavadinim\xc4\x85 \xc4\xaf tekvondo. Rhee yra da\xc5\xbenai laikomas tekvondo t\xc4\x97vu Amerikoje._NEWLINE_Geros valios kelion\xc4\x97 \xc4\xaf komunistin\xc4\x99 \xc5\xa0iaur\xc4\x97s Kor\xc4\x97j\xc4\x85 1966\xc2\xa0m. suk\xc4\x97l\xc4\x97 nepasitenkinim\xc4\x85 generolu Choi Piet\xc5\xb3 Kor\xc4\x97joje. Generolas Choi i\xc5\xa1vyko \xc4\xaf Kanad\xc4\x85 ir ten \xc4\xafk\xc5\xabr\xc4\x97 International Taekwon-Do Federation (ITF) t\xc5\xb3 met\xc5\xb3 gegu\xc5\xbe\xc4\x97s menes\xc4\xaf, su Vietnamu, Malaizija, Singap\xc5\xabru, vakar\xc5\xb3 Vokietija, JAV, Turkija, Italija, Egiptu ir Kor\xc4\x97ja. ITF u\xc5\xbesi\xc4\x97m\xc4\x97 tae kwon do kovos menais, kuriuose naudojamos tol (katos), sukurtos Choi. 1971\xc2\xa0m. ITF tur\xc4\x97jo daugiau nei 65 \xc5\xa1alis nares. Generolas Choi mir\xc4\x97 2002\xc2\xa0m. Pyongyange, \xc5\xa0iaur\xc4\x97s Kor\xc4\x97joje._NEWLINE_1972\xc2\xa0m. buvo \xc4\xafkurtas Kukkiwon centras, skirtas tekvondo Piet\xc5\xb3 Kor\xc4\x97joje. 1973\xc2\xa0m. buvo \xc4\xafkurta World Taekwondo Federation (WTF), kad var\xc5\xbeyt\xc5\xb3si su ITF. Jai i\xc5\xa1 prad\xc5\xbei\xc5\xb3 vadovavo Kim Un-Yong (v\xc4\x97liau IOC narys), su 35 delegatais i\xc5\xa1 viso pasaulio. Kukkiwon-WTF pakeit\xc4\x97 savo specializacijos srit\xc4\xaf \xc4\xaf Taeguk pus\xc4\x99, sparing\xc4\x85, ir var\xc5\xbeybin\xc4\xaf tekvondo aspekt\xc4\x85, pirmasis pasaulinis tekvondo turnyras buvo 1973\xc2\xa0m. gegu\xc5\xbe\xc4\x97s m\xc4\x97nes\xc4\xaf._NEWLINE_1980\xc2\xa0m. bir\xc5\xbeelio m\xc4\x97nes\xc4\xaf, Tarptautinis olimpinis komitetas pripa\xc5\xbeino WTF, ir tekvondo kaip parodomoji sporto \xc5\xa1aka debiutavo 1988\xc2\xa0m. Seulo olimpin\xc4\x97se \xc5\xbeaidyn\xc4\x97se. Ji buvo oficiali olimpin\xc4\x97 sporto \xc5\xa1aka nuo 2000\xc2\xa0m. Sidn\xc4\x97jaus Olimpini\xc5\xb3 \xc5\xbeaidyni\xc5\xb3. Tekvondo buvo \xc4\xaftrauktas \xc4\xaf Azijos \xc5\xbdaidynes kaip oficiali rungtis 1984\xc2\xa0m..\n_START_SECTION_\nKoviniai veiksmai\n_START_PARAGRAPH_\nTekvondo stilius pasi\xc5\xbeymi galingais sm\xc5\xabgiais kojomis. Sakoma, kad tekvondo koj\xc5\xb3 sm\xc5\xabgiai yra tobuliausi i\xc5\xa1 vis\xc5\xb3 pasaulio kovini\xc5\xb3 stili\xc5\xb3. Sm\xc5\xabgiuojant kojomis pa\xc5\xa1okus sunkiausia yra neprarasti orientacijos ir nepamesti taikinio. Tod\xc4\x97l kovotojas turi nuolat steb\xc4\x97ti prie\xc5\xa1inink\xc4\x85. Ypa\xc4\x8d sud\xc4\x97tingi yra sm\xc5\xabgiai atgal arba sukantis ore 180 laipsni\xc5\xb3._NEWLINE_Tekvondo veiksmai daugiausia skirti savigynai. Jie treniruoja \xc5\xbemogaus koordinacij\xc4\x85 ir judesi\xc5\xb3 tikslum\xc4\x85. Sm\xc5\xabgiai \xc5\xa1io stiliaus kovose yra labai staig\xc5\xabs, tod\xc4\x97l kovotojas turi akimirksniu numatyti, kaip ginsis prie\xc5\xa1ininkas, ir kok\xc4\xaf kit\xc4\x85 veiksm\xc4\x85 reik\xc4\x97s atlikti.\n_START_SECTION_\nKovos\n_START_PARAGRAPH_\nDabar kovos vyksta pagal dvejas taisykles. Yra olimpinis tae kwon do (WTF), kur sm\xc5\xabgio j\xc4\x97ga neribojama, o kovotojams neprivaloma tur\xc4\x97ti rank\xc5\xb3 bei koj\xc5\xb3 apsaugos. \xc5\xa0io stiliaus kovotojams draud\xc5\xbeia rankomis sm\xc5\xabgiuoti prie\xc5\xa1ininkui \xc4\xaf galva. Tod\xc4\x97l kovotojai kovoje da\xc5\xbenai priart\xc4\x97ja vienas prie kito pernelyg arti. WTF liemens ir galvos apsauga yra privaloma. Taip pat vyksta kovos pagal ITF taisykles, kur grie\xc5\xbetai ribojamas sm\xc5\xabgio stiprumas, o sportininkai privalo tur\xc4\x97ti tik koj\xc5\xb3 ir rank\xc5\xb3 apsaugas. Olimpinis tekvondo ma\xc5\xbeiau \xc5\xbeiaurus. O ITF yra daug pavojingesnis, nes sm\xc5\xabgiuoti leid\xc5\xbeiama visur, net ir \xc4\xaf galv\xc4\x85.\n_START_SECTION_\nWorld Tae Federation (WTF)\n_START_PARAGRAPH_\nWorld Tae kwon do Federation \xe2\x88\x92 Pasaulin\xc4\x97 tekvondo federacija. \xc5\xa0i federacija i\xc5\xa1sikovojo teis\xc4\x99 \xc4\xaftraukti tekvondo \xc4\xaf olimpines rungtis. Pagal WTF taisykles, vieninteliai leid\xc5\xbeiami veiksmai rankomis yra tik blokai, ir sm\xc5\xabgiai kum\xc5\xa1\xc4\x8diu \xc4\xaf prie\xc5\xa1ininko korpus\xc4\x85, joki\xc5\xb3 sm\xc5\xabgi\xc5\xb3 rankomis \xc4\xaf galva, metim\xc5\xb3 ar koki\xc5\xb3 nors veiksm\xc5\xb3, kurie neb\xc5\xabt\xc5\xb3 sm\xc5\xabgiai (pvz: rie\xc5\xa1o sukimas) WTF labiau koncentruojasi \xc4\xaf kovin\xc4\x99 tekvondo pus\xc4\x99, judesiai yra tobulinami kovojant su prie\xc5\xa1ininku._NEWLINE_WTF stilius yra \xc5\xa1velnesn\xc4\x97s formos nei ITF, ir bene pati humani\xc5\xa1kiausia kovos men\xc5\xb3 r\xc5\xab\xc5\xa1is pasaulyje. B\xc5\xabtent d\xc4\x97l \xc5\xa1ios savyb\xc4\x97s WTF tekvondo yra \xc4\xaftraukta \xc4\xaf olimpines sporto \xc5\xa1akas. Tikslas kovoje yra ne nugal\xc4\x97ti prie\xc5\xa1inink\xc4\x85, bet surinkti kuo daugiau ta\xc5\xa1k\xc5\xb3 sm\xc5\xabgiuojant \xc4\xaf specialiai pa\xc5\xbeym\xc4\x97tas zonas ant prie\xc5\xa1ininko apsaug\xc5\xb3\n_START_SECTION_\nInternational Tae Federation (ITF)\n_START_PARAGRAPH_\nInternational tae kwon do Federation \xe2\x88\x92 Tarptautin\xc4\x97 tekvondo federacija yra pirmoji federacija, kuri prad\xc4\x97jo populiarinti tekvondo technik\xc4\x85 pasaulyje. Pagal ITF taisykles kovotojui leid\xc5\xbeiama beveik viskas, nors visa technika remiasi daugiausiai kojomis, ta\xc4\x8diau leid\xc5\xbeiama sm\xc5\xabgiuoti \xc4\xaf galv\xc4\x85, naudotis alk\xc5\xabn\xc4\x97mis ir keliais. ITF labiau koncentruojasi \xc4\xaf judesi\xc5\xb3 tobulinim\xc4\x85 atliekant katas._NEWLINE_ITF stilius yra tiesiogiai kil\xc4\x99s i\xc5\xa1 Kor\xc4\x97jos karini\xc5\xb3 kovos men\xc5\xb3, d\xc4\x97l to yra daug \xc5\xbeiauresnis bei efektyvesnis kovoje, nei WTF."